rejauldu/bengali-wikipedia huggingface dataset:
খালেজা ( শক্তি) ২০১০ এ মুক্তিপ্রাপ্ত তেলুগু ভাষার একটি ফ্যান্টাসি একশন কমেডি ধাঁচের চলচ্চিত্র। এটি রচনা এবং পরিচালনা করেছেন ত্রিবিক্রম শ্রীনিবাস। এতে মুল চরিত্রে অভিনয় করেন মহেশ বাবু, আনুষ্কা শেট্টি এবং প্রকাশ রাজ। এছাড়াও পার্শ্বচরিত্রে অভিনয় করেন শফি, সুনিল, ব্রহ্মানন্দম এবং আলী।  গল্পে দেখা যায় রাজু (মহেশ বাবু) একজন ক্যাব ড্রাইভার যে জি.কে (রাজ) এর মুখোমুখি হয় একটি গ্রাম কে বাঁচাতে। চলচ্চিত্রে অবৈধভাবে জমি খোঁড়া দেখানো হয় যেটি পরিবেশ দূষণের জন্য দায়ী। এই চলচ্চিত্রের মাধ্যমে তিন বছর বিরতির পর  অভিনেতা হিসেবে আবার চলচ্চিত্রে ফিরে আসে মহেশ বাবু।  চলচ্চিত্র টি ৭ অক্টোবর ২০১০ সালে মুক্তি পায়। চলচ্চিত্র টি সেরা নৈপথ্য গায়ক এবং সেরা গীতিকার এর জন্য ফিল্মফেয়ার পুরস্কার লাভ করে। মুক্তির পর থেকে এটি ইতিবাচক সাড়া পায় কিন্তু বক্স অফিসে তেমন সুবিধা করতে পারে নি। কিন্তু পরবর্তীতে এটি ধ্রুপদী চলচ্চিত্র হিসেবে বিবেচিত হয়।  সারসংক্ষেপ  পালি গ্রামের মানুষজন একটি অজানা রোগের কারণে মারা যাচ্ছে। একটি ভবিষ্যদ্বাণী অনুসারে গ্রাম কে বাঁচাতে ইশ্বর তাদের জন্য একজন রক্ষক পাঠাবেন। সিধাপ্পা ট্যাক্সি ড্রাইভার রাজুর মধ্যে অতিপ্রাকৃত সেই সম্ভাবনা দেখতে পায়।   কুশলাদি    মহেশ বাবু - জি. সিতারামা রাজু  আনুষ্কা শেট্টি - সুভাষীনি (কণ্ঠ দিয়েছেন সৌম্য শর্মা)  প্রকাশ রাজ - জি.কে  সুনিল - বাবাজি  ব্রহ্মানন্দম - মিরিয়াম  আলী - টম ক্রুজ  অমিত তিওয়ারি - জি.কে'র ছেলে  সুপ্রিয়া কার্ণিক - জি.কে'র স্ত্রী  অর্চনা - জি.কে'র সহযোগী  সুধা - জি.কে'র সহযোগী  শফি - সিধাপ্পা  সুব্বারাজু - গোভার্ধান  কোটা শ্রীনিবাস রাও - রাজুর দাদা  তানিকেল্লা ভারানি - দূর্গা প্রসাদ, সুভাষীণির পিতা  রাও রমেশ - তান্ত্রিক  রাঘু বাবু - সুন্দারাম  আমান ধালিওয়াল - জন  আনান্থ বাবু - আনান্থ  ধারমাভারাপু সুব্রামানিয়াম - ট্যাক্সির মালিক  এম.এস নারায়ণা - গ্রামবাসী  নাসার  গুন্ডু সুন্দারশন   সঙ্গীত    পুরস্কার  ফিল্মফেয়ার পুরস্কার দক্ষিণ জয়ী  সেরা গীতিকার- তেলুগু: রামাযোগ্য শাস্ত্রী – "সাদা শিভা"  সেরা নৈপথ্য গায়ক- তেলুগু: রমেশ ভিনায়াগাম এবং এন.সি কারুন্য – "সাদা শিভা" মনোনীত  সেরা পার্শ্বচরিত্র – তেলুগু – শফি   তথ্যসূত্র   বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:ভারতীয় পথ চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:মহারাষ্ট্রে ধারণকৃত চলচ্চিত্র
প্যাত্রিসিয়া আগুইলার গার্সিয়া (জন্ম ২০ আগস্ট ১৯৫২) প্রাতিষ্ঠানিক বিপ্লবী পার্টির একজন মেক্সিকান রাজনীতিবিদ। ২০০০ থেকে ২০০৩ পর্যন্ত তিনি চিয়াপাসের প্রতিনিধিত্বকারী মেক্সিকান কংগ্রেসের ৫৮তম আইনসভার সহকারী হিসেবে দায়িত্ব পালন করেন।    তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রাতিষ্ঠানিক বিপ্লবী পার্টির রাজনীতিবিদ বিষয়শ্রেণী:২০শ শতাব্দীর মেক্সিকান নারী রাজনীতিবিদ বিষয়শ্রেণী:২১শ শতাব্দীর মেক্সিকীয় নারী রাজনীতিবিদ
thumb|কর্কট বা আল-সারাতান, বইতে রাশিচক্রের একটি নিদর্শন চিত্রিত। কিতাব আল-বুলহান كتاب البلهان, বা আশ্চর্যসমূহের বই হল ১৪শ এবং ১৫শ-শতাব্দীর একটি আরবি পাণ্ডুলিপি। সেখানে জ্যোতির্বিজ্ঞান, জ্যোতিষশাস্ত্র এবং ভবিষ্যৎ কথনের অনুচ্ছেদ রয়েছে।   গ্যালারি   তথ্যসূত্র উদ্ধৃতি  উৎস   বহিঃসংযোগ  https://digital.bodleian.ox.ac.uk/inquire/p/79736e01-1957-4532-bb75-967d609b2f43  বিষয়শ্রেণী:ইসলামী আলোকিত পান্ডুলিপি বিষয়শ্রেণী:জ্যোতির্বিদ্যা পাঠ্য বিষয়শ্রেণী:১৪শ-শতাব্দীর আলোকিত পাণ্ডুলিপি বিষয়শ্রেণী:১৫শ-শতাব্দীর আলোকিত পাণ্ডুলিপি বিষয়শ্রেণী:মধ্যযুগীয় আরবি সাহিত্য বিষয়শ্রেণী:আরব্য পুরাণ
__NOTOC__ শিল্প এবং স্থাপত্য ফিরুন সূচি   শিল্প  স্থাপত্য  22px|left|alt=|link= শিল্প  ফিরুন কলা  চিত্রকর্ম  শিল্পী ও শিল্প সংগঠন 22px|left|link=|alt= স্থাপত্য ফিরুন স্থাপত্য  স্থাপত্য – সেতু এবং টানেল  স্থাপত্য – ভবন   স্থাপত্য – ম্যানহাটনের ভবন  স্থাপত্য – দুর্গ  স্থাপত্য – হোটেল এবং সরাইখানা  স্থাপত্য – বাড়ি এবং বাসস্থান  স্থাপত্য – বাতিঘর  স্থাপত্য – স্মারক ও স্মৃতিস্তম্ভ  স্থাপত্য – জাদুঘর এবং গ্যালারি  স্থাপত্য – ধর্মীয়  স্থাপত্য – থিয়েটার  স্থপতি  কলা এবং স্থাপত্য
জন হেনরি জোন্স (২৬ অক্টোবর ১৮৯৪ - ৩১ অক্টোবর ১৯৬২  ) ছিলেন একজন ব্রিটিশ লেবার পার্টির রাজনীতিবিদ। রদারহ্যামে জন্মগ্রহণকারী তিনি সেখানকার পোর্ট ট্যালবট স্কুল থেকে স্নাতক হন এবং তারপর ব্যাঙ্গর বিশ্ববিদ্যালয়ে পড়াশোনা করেন। তিনি পেশায় একজন ইস্পাত গলানোর কারখানার মালিক ছিলেন। তিনি প্রথম বিশ্বযুদ্ধের সময় মধ্যপ্রাচ্যে ইয়র্কশায়ার ইওম্যান্রির ইস্ট রাইডিং-এর সাথে কাজ করেছিলেন।  জোন্স ডাচি অফ ল্যাঙ্কাস্টারের চ্যান্সেলর থাকাকালীন লর্ড প্যাকেনহ্যামের সংসদীয় ব্যক্তিগত সচিব ছিলেন। মে থেকে অক্টোবর ১৯৪৭ পর্যন্ত তিনি পররাষ্ট্র বিষয়ক আন্ডার-সেক্রেটারি ক্রিস্টোফার মেহিউয়ের দায়িত্ব পালন করেছিলেন। তিনি ১৯৪৭ সালের অক্টোবর থেকে ১৯৫০ সাল পর্যন্ত সরবরাহ মন্ত্রণালয়ের যুগ্ম সংসদীয় সচিব ছিলেন।  জোন্স ১৯৪৫ সালের সাধারণ নির্বাচনে বোল্টনের সংসদ সদস্য (এমপি) হিসেবে নির্বাচিত হন।  ১৯৫০ সালে নির্বাচনী এলাকাটি বিলুপ্ত না হওয়া পর্যন্ত তিনি এই আসনে অধিষ্ঠিত ছিলেন। এরপর তিনি ১৯৫০ সালের সাধারণ নির্বাচনে রদারহ্যামের এমপি নির্বাচিত হন। ১৯৬২ সালের হ্যালোউইনে এক সড়ক দুর্ঘটনায় নিহত হওয়ার আগ পর্যন্ত তিনি আসনটি ধরে রাখেন।   তথ্যসূত্র    বহিঃসংযোগ     বিষয়শ্রেণী:ব্যাঙ্গর বিশ্ববিদ্যালয়ের প্রাক্তন শিক্ষার্থী বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:লৌহ ও ইস্পাত বাণিজ্য কনফেডারেশন সমর্থিত সংসদ সদস্য বিষয়শ্রেণী:১৯৬২-এ মৃত্যু বিষয়শ্রেণী:১৮৯৪-এ জন্ম বিষয়শ্রেণী:ইংল্যান্ডে সড়ক দুর্ঘটনায় মৃত্যু
নাদিয়া আহমেদ (জন্ম: ৩১ আগস্ট ১৯৮২) একজন বাংলাদেশী টেলিভিশন অভিনেত্রী এবং নৃত্যশিল্পী। ১৯৮৬ সালে বিটিভি শিশু অনুষ্ঠান শিশুমেলা দিয়ে তার টিভির অভিষেক ঘটে।   ব্যক্তিগত জীবন  নাদিয়া ভিকারুননিসা নূন স্কুল এন্ড কলেজে পড়াশুনা করেছেন। ২০০৮  অভিনেতা মনির খান শিমুলের সাথে নাদিয়া বিয়ে করেছিলেন এবং তা ২০১৩ সালের নভেম্বরে তাদের মৌখিক বিচ্ছেদ ঘটে। তারা ৫ বছর একসাথে ছিলেন। এবং শেষে, তারা ডিসেম্বর ২০১৩ সালে তালাকপ্রাপ্ত হয়েছেন। ১৪ জানুয়ারী ২০১৬ তারিখে তিনি একটি ব্যক্তিগত পরিবারের অনুষ্ঠানে অভিনেতা এবং মডেল এফএস নাঈমের সাথে বিয়ে করেন। ১৬ই জানুয়ারী গুলশান ক্লাব এ তাদের অভ্যর্থনা অনুষ্ঠান হয়।   কর্ম    শিশুমেলা (১৯৮৬), টেলিভিশন অভিষেক  বড় রকমের মানুষ  দূরের মানুষ (১৯৯৯)  নীল রঙের গল্প (২০১৩)  চার কন্যা (২০১৫)  অবশেষে কাছে এসে (২০১৫)  নীল মেঘ কুয়াশা আর ভালবাসা (২০১৫)  একটি বাবুই পাখির বাসা (২০১৬)  পাগলা হাওয়ার দিন (২০১৬)  ওরা বখাটে (২০১৬)  মেঘের পরে মেঘ জমেছে (২০১৬-১৭)  আয়না ঘর (২০১৬-২০১৭)  অল্প স্বল্প গল্প (২০১৭) as Ina  বৃষ্টিদের বাড়ি (২০১৭)  বাবুই পাখির বাসা (২০১৭)  চাইল্ডহুড লাভ (২০১৭)  রবিনহুড আসে নাই তাই (২০১৭)  ২০০ কাঠবেলি (২০১৭)  ব্লাইন্ডনেস (২০১৭)  স্বাস্থ্যই সকল সুখের মূল (২০১৭)  তোর কপালে দুঃখ আছে (২০১৭)  অবশেষে অবসান (২০১৭)  স্বীকৃতি (২০১৭)  তোমায় হৃদ মাঝারে রাখবো (২০১৭)  শীল বাড়ি (২০২০)   তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:২০শ শতাব্দীর নৃত্যশিল্পী বিষয়শ্রেণী:বাংলাদেশী নৃত্য পরিচালক বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:বাংলাদেশী নারী নৃত্যশিল্পী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নারী নৃত্য পরিচালক
দ্য বেগার-ল্যাডি একটি ঐতিহ্যবাহী ইংরেজি লোকগীতি এবং এটি বিভিন্ন সংস্করণে বিদ্যমান। এটি ফ্রান্সিস জেমস চাইল্ড সংগ্রহ করেছিলেন এবং চাইল্ড ব্যালাড ২৮০ (রাউড ১১৯See here .) হিসাবে তালিকাভুক্ত।  সারসংক্ষেপ একজন পুরুষ একজন মহিলাকে বলে যে সে একজন ভিখারি, চরকা বা অনুরূপ জিনিস চালিয়ে সে তার জীবিকা নির্বাহ করে। মহিলাটি তাকে ভালোবাসে এবং তার সাথে যায়। কিছু দিন পর, এই জীবন মহিলাটির খুব কঠিন লাগতে থাকে। তখন লোকটি তাকে তার বাবার বাড়িতে অথবা কখনও কখনও তার ভাইয়ের বাড়িতে নিয়ে যায়। তার ভাইয়েরা তার বধূর প্রতি ঈর্ষা প্রকাশ করে এবং মহিলাটি উচ্চ বংশের একজন স্বামী লাভ করে। প্রথম সংস্করণ সম্ভবত প্রথম পরিচিত নথিটি ১৮০৫ সালের; এটি ওল্ড লেডি'স কালেকশন-এ অন্তর্ভুক্ত ছিল। অন্যান্য প্রাথমিক সংস্করণ ডি. কিনলচের পাণ্ডুলিপি এবং সি. মাদারওয়েলের পাণ্ডুলিপি (উভয়ই ১৮৫০ সালের আগে লেখা) থেকে সংগ্রহ করা হয়েছিল। গানটির প্রথম প্রকাশ উইলিয়াম ক্রিস্টি (মোরে, রস এবং কেইথনেসের ডিন)-এর ট্রেডিশনাল ব্যালাড এয়ার্স (১৮৭৬, প্রথম)-এ পাওয়া যায়।   আরও দেখুন    দ্য জলি বেগার  ডুগল কুইন  লিজি লিন্ডসে  গ্লাসগো পেগি  বনি লিজি বেইলি   তথ্যসূত্র    বহিঃসংযোগ    ভিক্ষুক-লাড্ডি  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
সরকারি নজরুল কলেজ বাংলাদেশের ময়মনসিংহ জেলার ত্রিশাল উপজেলায় অবিস্থত। কলেজটি ১৯৬৭ সালে প্রতিষ্ঠিত হয়। এটি জাতীয় বিশ্ববিদ্যালয়ের অধিভুক্ত একটি কলেজ।   ইতিহাস  thumb|সরকারি নজরুল কলেজ, ত্রিশাল জাতীয় কবি কাজী নজরুল ইসলামের বাল্য স্মৃতি বিজরিত ঐতিহ্যবাহী ত্রিশাল উপজেলার দরিরামপুরে ১৯৬৭ সালে 'নজরুল কলেজ ত্রিশাল' নামে এ শিক্ষাপ্রতিষ্ঠানটির জন্ম। ময়মনসিংহ জেলা সদরের বাইরে সে সময় প্রতিষ্ঠিত এটিই একমাত্র উচ্চ শিক্ষাপ্রতিষ্ঠান। বিদ্রোহী কবি'র পূণ্য স্মৃতির প্রতি ত্রিশালবাসীর অপরিসীম শ্রদ্ধা ও ভালোভাসার এক অনন্য নিদর্শন নজরুল কলেজ। ১৯৭০ সালে কলেজটি (ডিগ্রি) স্নাতক পর্যায়ে উন্নীত হয় এবং আদর্শ উদ্দেশ্যের পথে একনিষ্ঠ প্রতিষ্ঠান হিসাবে ইতোমধ্যে অবস্থান সু-দৃঢ় করেছে। ২০১৬ সালে বাংলাদেশ সরকার দেশের প্রতিটি উপজেলায় কমপক্ষে একটি করে সরকারি কলেজ প্রতিষ্ঠা করার ঘোষণা দেয়। এরই ধারাবাহিকতায় ২০১৮ সালে বাংলাদেশের তৎকালীন প্রধানমন্ত্রী শেখ হাসিনা সারাদেশে ২৭১টি কলেজকে সরকারিকরণের চূড়ান্ত অনুমোদন দেন। ফলে শিক্ষা মন্ত্রণালয়ের প্রজ্ঞাপন জারি করার মাধ্যমে এই কলেজসহ সারাদেশে ২৭৯টি কলেজ সরকারিকরণ করা হয়েছে। সরকারিকরণের জন্য বর্তমানে সরকারি নজরুল কলেজ নামে কলেজের নামকরণ করা হয়েছে।   শিক্ষক ও কর্মচারিবৃন্দ   জয়নব রেখা (ভারপ্রাপ্ত অধ্যক্ষ)   অনুষদ ও বিভাগসমূহ   স্নাতক (ডিগ্রি পাস) কোর্সের বিষয়সমূহ   বাংলা  ইংরেজি  অর্থনীতি  সমাজকর্ম  ইসলামের ইতিহাস ও সংস্কৃতি  রাষ্ট্রবিজ্ঞান  ইসলামী শিক্ষা  পদার্থবিদ্যা  গণিত  ভূগোল ও পরিবেশ  ব্যাবসায় নীতি ও প্রয়োগ  ব্যবস্থাপনা  হিসাববিজ্ঞান   উচ্চ মাধ্যমিক শ্রেণীর বিভাগসমূহ   বিজ্ঞান  মানবিক  ব্যাবসায় শিক্ষা   গ্রন্থাগার  ছাত্র-ছাত্রীদের অবসরে বই পড়ার জন্য প্রায় দশ হাজার বই-পুস্তক সংবলিত একটি অত্যাধুনিক গ্রন্থাগার রয়েছে। বিশ্ব সাহিত্য কেন্দ্রের বই পড়া প্রতিযোগিতার কার্যক্রম-প্রোগ্রাম চালু রয়েছে।  বিশ্রামকক্ষ  ছাত্র-ছাত্রীদের জন্য সকল সুযোগ-সুবিধা সংবলিত দুটি বিশ্রামকক্ষ রয়েছে। এছাড়াও শিক্ষকদের জন্য একটি পৃথক বিশ্রামকক্ষ রয়েছে।   পোশাক   উচ্চ মাধ্যমিক    স্নাতক (ডিগ্রি)    গবেষণাগার   রসায়ন: ১টি  পদার্থবিদ্যা: ১টি  গণিত: ১টি  উদ্ভিদবিদ্যা: ১টি  ভূগোল: ১টি   আরো দেখুন   ত্রিশাল উপজেলা  ত্রিশাল সরকারি নজরুল একাডেমী  জাতীয় কবি কাজী নজরুল ইসলাম বিশ্ববিদ্যালয়   তথ্যসূত্র     বহিঃসংযোগ     বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:কাজী নজরুল ইসলামের নামাঙ্কিত স্মারক
দরগাহ পীর রতন নাথ জী (সংস্কৃত:दरगाह पीर रतन नाथ जी),(উর্দু:درگاہ پیر رتن ناتھ جی),হল একটি হিন্দু মন্দির যেটি পাকিস্তানের খাইবার পাখতুনখোয়া প্রদেশের রাজধানী পেশাওয়ারের ঝাণ্ডা বাজার অঞ্চলে অবস্থিত। মন্দিরটি ভগবান শিবের উপাসনাস্থল ও মন্দিরের প্রধান উৎসবটি হল মহাশিবরাত্রি।Hindu temple reopens after 60 earsGunman Kills the temple guardShiv Ratri begins at Peshawar temple   ইতিহাস  পেশাওয়ারের গুটিকয়েক হিন্দু মন্দিরের মধ্যে দরগাহ পীর রতন নাথ জী মন্দির অন্যতম। এই মন্দিরটি ব্যতীত পেশাওয়ারের অন্যান্য হিন্দু মন্দিরগুলি হল কালীবাড়ি মন্দির ও গোরক্ষনাথ মন্দির। এই মন্দিরটি পেশাওয়ারের কালীবাড়ি মন্দিরের মতো একমাত্র সক্রিয় মন্দির। পরবর্তীকালে পাকিস্তান আদালত ইভাকুই ট্রাস্ট প্রোপার্টি বোর্ড নামক এক নির্দেশনামা জারি করে গোরক্ষনাথ মন্দিরটি খোলার ব্যবস্থা করে,এই গোরক্ষনাথ মন্দিরটি বছরে একবার দীপাবলির সময় খোলা হয়।   মন্দিরে আক্রমণ  ২০১৬ সালের জানুয়ারি মাসে মন্দিরের সামনেই সরকার নিযুক্ত মন্দিরের রক্ষাকর্তাকে একজন অশনাক্ত দুস্কৃতী গুলি করে মেরে দিয়ে পালিয়ে যায়।   আরো দেখুন    পাকিস্তানে হিন্দুধর্ম পাকিস্তান হিন্দু পরিষদ  পাকিস্তানের হিন্দু মন্দিরসমূহের তালিকা   তথ্যসূত্র   বিষয়শ্রেণী:পাকিস্তানে হিন্দুধর্ম  বিষয়শ্রেণী:পাকিস্তানের হিন্দু মন্দির
মির্জা মেহদী ইস্পাহানি (১৯২৩-২০০৪) ছিলেন মির্জা আহমেদ ইস্পাহানির পুত্র এবং ১৯৪৯ থেকে ২০০৪ সাল পর্যন্ত এম. এম. ইস্পাহানি লিমিটেডের চেয়ারম্যান। তিনি সাদরি ইস্পাহানি নামেও পরিচিত ছিলেন। তার মৃত্যুর পর ২০০৪ সালে তার পুত্র মির্জা আলী বেহরুজ ইস্পাহানি এম. এম. ইস্পাহানি লিমিটেড বা ইস্পাহানি গ্রুপের চেয়ারম্যান নির্বাচিত হয়েছিলেন।   ব্যবসায় নীতি  ১৯৪৭ সালের আগ পর্যন্ত ইস্পাহানি গ্রুপ ভারতীয় উপমহাদেশের শীর্ষ পাট রপ্তানিকারক ছিল।  ১৯৪৭ সালে এম. এম. ইস্পাহানি লিমিটেডের কর্ণধার মির্জা আহমেদ ইস্পাহানির ছেলে মির্জা মেহেদী ইস্পাহানির সাথে চট্টগ্রামে কর্পোরেট সদর দপ্তর স্থানান্তরিত করেন। এরপরেই ইস্পাহানি গ্রুপ বৃহত্তর সিলেটের চা-বাগানে বিনিয়োগ করেছিল।   ক্যারিয়ার  মির্জা মেহদী ইস্পাহানি ইস্পাহানি গ্রুপের দায়িত্বে ছিলেন। তিনি সমাজকল্যাণমূলক কর্মকাণ্ডে নিযুক্ত বিভিন্ন প্রতিষ্ঠান ও সংস্থাগুলিকে তিনি সাহায্য-সমর্থন করতেন।  তিনি চট্টগ্রাম শহরের পাহাড়তলীতে মির্জা আহমেদ ইস্পাহানি উচ্চ বিদ্যালয় নামে একটি বিদ্যালয় প্রতিষ্ঠা করেন।  মির্জা মেহদী ইস্পাহানি বাংলাদেশের রাজনীতিতেও গুরুত্বপূর্ণ ভূমিকা পালন করেছেন। তিনি ১৯৫৭ সালে ন্যাশনাল আওয়ামী পার্টির প্রতিষ্ঠাতা কোষাধ্যক্ষ ছিলেন।   মৃত্যু  ২০০৪ সালের ২০ জানুয়ারিতে হৃৎযন্ত্রের ক্রিয়া বন্ধ হওয়ার ফলে থাইল্যান্ডের ব্যাংককের বুমরুনগ্রাদ হাসপাতালে তিনি মারা যান। মৃত্যুর সময় তিনি তার স্ত্রী, পাঁচ ছেলে এবং তিন মেয়ে রেখে যান।    আরও দেখুন   ইয়ার মোহাম্মদ খান  ন্যাশনাল আওয়ামী পার্টি   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:ইস্পাহানি পরিবার বিষয়শ্রেণী:বাংলাদেশী ব্যবসায়ী বিষয়শ্রেণী:২০০৪-এ মৃত্যু বিষয়শ্রেণী:বামরুনগ্রাদ হাসপাতালে মৃত্যুবরণ করা ব্যক্তি বিষয়শ্রেণী:বাংলাদেশী শিয়া মুসলিম বিষয়শ্রেণী:বাংলাদেশী কর্পোরেশনের চেয়ারপার্সন বিষয়শ্রেণী:ন্যাশনাল আওয়ামী পার্টির রাজনীতিবিদ বিষয়শ্রেণী:২০শ শতাব্দীর বাংলাদেশী ব্যবসায়ী
ওয়ার্ড নং ৭৬ কলকাতা পৌরসংস্থার ৯ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের দক্ষিণ কলকাতার ওয়াটগুঞ্জ এবং খিদিরপুর (আন্দামান ডক) এলাকার কিছু অংশ জুড়ে অবস্থিত।   ভূগোল  ৭৬ নং ওয়ার্ডটির  সীমানাঃ উত্তরে কবিতির্থ সরণি; পূর্ব ও দক্ষিণে কার্ল মার্কস সরণি (সার্কুলার গার্ডেন রিচ রোড); এবং পশ্চিমে সত্য ডক্টর রোড, শশিতলা রোড এবং গার্ডেন রিচ রোড।কলকাতা: স্ট্রিট ডিরেক্টরি সহ ১৪১ টি ওয়ার্ডের বিশদ মানচিত্র। ডি.পি. পাবলিকেশনস অ্যান্ড সেলস অ্যাসার্ন, ৬৬ কলেজ স্ট্রিট, কলকাতা-৭০০০৭৩, ৪র্থ সংস্করণ ২০০৩।  ওয়ার্ডটি কলকাতা পুলিশের ওয়াটগঞ্জ থানার আওতাভুক্ত।কলকাতা: স্ট্রিট ডিরেক্টরি, ফোর্থ ইমপ্রেশন ২০০৩, ম্যাপ নং ৫২, ডি.পি. প্রকাশনা এবং বিক্রয় উদ্বেগ, ৬৬ কলেজ স্ট্রিট, কলকাতা-৭০০ ০৭৩ সহ ১৪১ টি ওয়ার্ডের বিশদ মানচিত্র।  ওয়াটগঞ্জ মহিলা থানা, ১৬, ওয়াটগঞ্জ স্ট্রিট, কলকাতা-৭০০০২৩ এ অবস্থিত, বন্দর বিভাগের সমস্ত থানা অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবালপুর, নাদিয়াল, রাজাবাগান এবং মেটিয়াব্রুজ এর এখতিয়ার রয়েছে।   নির্বাচনের উপাত্ত  এই ওয়ার্ডটি শহর পৌরসংস্থা পরিষদ নির্বাচনী কেন্দ্র গঠন করে এবং এটি কলকাতা বন্দর বিধানসভা কেন্দ্রর একটি অংশ। নির্বাচনবছরকেন্দ্রউপদেষ্টার নামপার্টি অধিভুক্তি২০০৫ওয়ার্ড নং ৭৬রমা বোসসর্বভারতীয় তৃণমূল কংগ্রেস২০১০সষ্টি দাসসর্বভারতীয় তৃণমূল কংগ্রেস২০১৫সষ্টি দাসসর্বভারতীয় তৃণমূল কংগ্রেস   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:কলকাতা পৌরসংস্থা
অ্যালুমিনিয়াম মনোক্লোরাইড বা ক্লোরিডোঅ্যালুমিনিয়াম হল  একটি ধাতব হ্যালাইড যার প্রতীক AlCl। অণু হিসাবে অ্যালুমিনিয়াম মনোক্লোরাইড শুধুমাত্র উচ্চ তাপমাত্রা এবং নিম্ন চাপে তাপগতিগতভাবে স্থিতিশীল। এই যৌগটি অ্যালুমিনিয়াম সমৃদ্ধ সংকর ধাতু থেকে অ্যালুমিনিয়াম গলানোর জন্য অ্যালকান প্রক্রিয়ার একটি ধাপ হিসাবে উৎপাদিত হয়। আকরিককে ১৩০০°সে তাপমাত্রায় উত্তপ্ত একটি চুল্লিতে অ্যালুমিনিয়াম ট্রাইক্লোরাইডের সাথে মিশ্রিত করা হলে অ্যালুমিনিয়াম মনোক্লোরাইড গ্যাস তৈরি হয়।     তারপর একে ৯০০°সে তাপমাত্রায় ঠান্ডা করলে অ্যালুমিনিয়াম গলে অ্যালুমিনিয়াম ট্রাইক্লোরাইডে রূপান্তরিত হয়।  এই অণুটিকে মহাকাশে সনাক্ত করা হয়েছে, যেখানে অণুগুলি এতই পাতলা যে এর আন্তঃআণবিক সংঘর্ষ গুরুত্বপূর্ণ নয়।   আরো দেখুন    অ্যালুমিনিয়াম মনোফ্লোরাইড  অ্যালুমিনিয়াম মনোব্রোমাইড  অ্যালুমিনিয়াম মনোআয়োডাইড   তথ্যসূত্র   বিষয়শ্রেণী:ধাতব হ্যালাইড বিষয়শ্রেণী:ক্লোরাইড বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:অ্যালুমিনিয়াম যৌগ
রাজপক্ষ পরিবারএই সিংহল নামটির বাংলা প্রতিবর্ণীকরণে উইকিপিডিয়া:বাংলা ভাষায় সিংহল শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। (; ) হল একটি বিখ্যাত শ্রীলঙ্কান রাজনৈতিক পরিবার। মহিন্দ রাজপক্ষের রাষ্ট্রপতিত্বের সময় এটি ছিল শ্রীলঙ্কার সবচেয়ে শক্তিশালী পরিবারগুলির মধ্যে অন্যতম, যেখানে পরিবারটির অনেক সদস্য শ্রীলঙ্কার অনেক বড় বড় পদে অধিষ্ঠিত ছিলেন। তাদের রাজনৈতিক ক্ষমতা বৃদ্ধির সাথে সাথে তাদের শাসনের অধীনে দেশটি স্বৈরতন্ত্রের দিকে ধাবিত হওয়ার অভিযোগ উঠতে থাকে। ২০১৫ সালের রাষ্ট্রপতি নির্বাচনে মহিন্দ রাজপক্ষের অপ্রত্যাশিত পরাজয়ের পর তাদের বিরুদ্ধে কর্তৃত্ববাদ, দুর্নীতি, স্বজনপ্রীতি ও দুঃশাসনের অভিযোগ আনা হয়েছে। ২০১৯ সালের রাষ্ট্রপতি নির্বাচনে মহিন্দ রাজপক্ষের ভাই গোঠাভয় রাজপক্ষ প্রতিদ্বন্দ্বিতা করে জয়ী হন। তাদের কর্মকাণ্ডে সৃষ্টি ২০১৯ সালের শ্রীলঙ্কার অর্থনৈতিক সঙ্কটের কারণে রাজপক্ষ পরিবারের জনপ্রিয়তায় ভাটা পড়ে, যার ফলে ক্ষমতায় আসার মাত্র ৩০ মাসের মধ্যে স্বাধীনতা-উত্তর ইতিহাসে প্রথমবারের মতো শ্রীলঙ্কা ঋণ খেলাপির মুখোমুখি হয়।   ইতিহাস    বংশতালিকা    আত্মীয় পরিবার    আরও দেখুন    তথ্যসূত্র   বিষয়শ্রেণী:রাজাপাকসে পরিবার
তনুশ্রী চক্রবর্তীSpelling according to The Times of India  একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী   শৈশব ও শিক্ষা   তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।   জীবন   তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত উড়ো চিঠিতে অভিনয়ের মাধ্যমে জনপ্রিয় হন।   অভিনীত চলচ্চিত্র   বছর  চলচ্চিত্রের নাম  পরিচালক  সহশিল্পী২০২৩মায়ারাজর্ষি দেরাফিয়াথ রশিদ মিথিলা, রিচা শর্মা, গৌরব চক্রবর্তী, রাহুল বন্দ্যোপাধ্যায় ২০১৫  ক্রস কানেকশন ২  অভিজিত গুহ, সুদেষ্ণা রায়  শায়ান মুন্সি ২০১৫  ইচ্ছেমতির গপ্প  অতনু হাজরা  শাশ্বত চট্টোপাধ্যায়  ২০১৪  খাদ  কৌশিক গঙ্গোপাধ্যায়  মিমি চক্রবর্তী ২০১৪  বুনো হাঁস || অনিন্দ্য রায় চৌধুরী || দেব, শ্রাবন্তী |- | ২০১৪ || উইন্ডো কানেকশনস  আর.কে. গুপ্ত  আরিয়ান ভৌমিক ২০১৪  অভিশপ্ত নাইটি  বিরসা দাশগুপ্ত  রাহুল বন্দ্যোপাধ্যায়, ভাস্বর চট্টোপাধ্যায়, পরমব্রত চট্টোপাধ্যায়, লকেট চট্টোপাধ্যায় ২০১৩  বসন্ত উৎসব  ঋতুব্রত ভট্টাচার্য  পরমব্রত চট্টোপাধ্যায়, পীযূষ গঙ্গোপাধ্যায়, পাওলি দাম, স্বস্তিকা মুখোপাধ্যায় ২০১২  ছোয়ান     ২০১২  কয়েকটি মেয়ের গল্প  সন্দীপন রায়   পার্ণো মিত্র, রাইমা সেন ২০১২  ভালবাসা অফ রুট  অরুনবা খাসনবীস  রাহুল বন্দ্যোপাধ্যায়, রুদ্রনীল ঘোষ, শাশ্বত চট্টোপাধ্যায় ২০১২  বেডরুম  মৈনাক ভৌমিক  ইন্দ্রনীল ঘোষ, আবীর চট্টোপাধ্যায়, পাওলী দাম  ২০১১  উড়ো চিঠি  কমলেশ্বর মুখোপাধ্যায়  ইন্দ্রনীল সেনগুপ্ত, শ্রীলেখা মিত্র  ২০১০  বন্ধু এসো তুমি  পার্থসর্থী জয়ারধর   সুজয় ঘোষ  রাজনৈতিক জীবন  ২০২১ সালের বিধানসভা নির্বাচনে বিজেপির প্রার্থী হয়ে তিনি ২১ হাজার ভোটের ব্যবধানে শ্যামপুরে আসনে হেরেছেন।   আরও দেখুন   দেব  শ্রাবন্তী চট্টোপাধ্যায়  পরমব্রত চট্টোপাধ্যায়  আবীর চট্টোপাধ্যায়   তথ্যসূত্র    বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতার ব্যক্তি বিষয়শ্রেণী:বাঙালি মডেল বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাঙালি নারী মডেল বিষয়শ্রেণী:হায়দ্রাবাদ, ভারতের নারী মডেল বিষয়শ্রেণী:কলকাতার অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কলকাতার নারী মডেল বিষয়শ্রেণী:হায়দ্রাবাদ, ভারতের অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
কৃপাময়ী কালীমন্দির উত্তর চব্বিশ পরগনা জেলার বরানগর শহরের একটি প্রাচীন কালীমন্দির। মন্দিরটি জয় মিত্র কালীবাড়ি নামেই সমধিক পরিচিত। প্রসিদ্ধ জমিদার জয়রাম মিত্র ১৮৪৮ সালে এই মন্দিরটি প্রতিষ্ঠা করেন। মন্দিরের অধিষ্ঠাত্রী দেবী দক্ষিণাকালী। মূল মন্দিরের পাশে দ্বাদশ শিবমন্দিরও রয়েছে। এই মন্দিরের বৈশিষ্ট্য হল, মন্দিরটি সুবিশাল হলেও মন্দিরের পূজারীতি বাহুল্যবর্জিত ও নিষ্ঠাযুক্ত।পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪০৮ ব., পৃ. ৬৪-৬৫ রামকৃষ্ণ পরমহংস এই মন্দিরে একাধিকবার এসেছিলেন।   মন্দিরশৈলী  কৃপাময়ী কালীমন্দিরটি নবরত্ন শৈলীতে নির্মিত একটি মন্দির। হুগলি নদীতে মিত্রদের ঘাটের দক্ষিণে মন্দিরের সিংহদরজা। সিংহদরজার দুপাশে ছয়টি করে মোট বারোটি শিবমন্দির। এগুলি দ্বাদশ শিবমন্দির নামে পরিচিত।"কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২ এই শিবমন্দিরগুলি বাংলার আটচালা স্থাপত্যরীতিতে নির্মিত। "শিবমন্দিরগুলির অবস্থান ও নির্মাণশৈলী লক্ষণীয়। প্রথমেই পাশাপাশি দুটি মন্দির তারপর সারি দিয়ে চারটি করে দেউল শ্রেণীবদ্ধ। প্রতিটি শিবলিঙ্গের বিভিন্ন নাম। মন্দিরের দেওয়ালে পাখি দেওয়া জানলা-দরজার কাজ। তাতে মনে হয় বুঝি সত্যই ওগুলি জানালা ও দরজা।" শিবমন্দিরের পরেই সারি সারি তুলসীমঞ্চ রয়েছে।  তুলসীমঞ্চের দক্ষিণে সুবিশাল নবরত্ন শৈলীর মূল মন্দিরটি অবস্থিত। সামনে নাটমন্দির। মূল মন্দিরের গঠনশৈলী মূলাজোড়ের ব্রহ্মময়ী মন্দিরের অনুরূপ। রত্নগুলি সমতল ছাদের উপর অবস্থিত। মন্দিরের অভ্যন্তর পরিপাটি করে সাজানো। দেওয়ালে মিনার কারুকার্য আর পাখি দেওয়া সুন্দর জানলার ছবি। মন্দিরের মেঝে শ্বেতপাথরের। প্রস্তরময়ী কালীর বিগ্রহটিও পাথরের বেদীর উপর স্থাপিত। এটির উচ্চতা দুই-আড়াই ফুট। জয়রাম মিত্রের আরাধ্যা এই দেবীর নাম কৃপাময়ী। এঁর নামেই মন্দিরের নামকরণ।  নাটমন্দিরটি বেশ প্রশস্ত। এখন নাটমন্দিরের থামগুলি ছাড়া আর কিছুই অবশিষ্ট নেই। থামগুলি "কলা গেছ্যা"।  মন্দিরের পাশে জয়রাম মিত্রের পুরনো জমিদার বাড়িটি রয়েছে। এর একাংশ জরাজীর্ণ। একাংশে ভাড়াটেরা বাস করে এবং অপর অংশে জয়রাম মিত্রের বংশধরেদের বাস।   পূজারীতি  প্রচলিত বিশ্বাস অনুসারে, মন্দিরের কালীমূর্তিটি হুগলি নদীতে ভেসে আসা শিলাখণ্ডে নির্মিত।  কৃপাময়ী কালীমন্দিরের পাহারার ব্যবস্থা নেই। এখানে পূজার কোনো বাহুল্য নেই। তবে পূজায় নিষ্ঠা ও শুদ্ধাচারের বিষয়টিকে বিশেষ গুরুত্ব দেওয়া হয়। মন্দির প্রতিষ্ঠাতা জয়রাম মিত্রের পূজাপাঠ ও দানধ্যানের জন্য যথেষ্ট খ্যাতি ছিল। নিষ্ঠা সহকারের পূজার প্রথাও তার সময় থেকেই চলে আসছে। দীপান্বিতা অমাবস্যার রাতে মহাধুমধামে কালীপূজা হয়ে থাকে। মাঝে মাঝে চত্বরের মন্দিরগুলি সংস্কারও করা হয়ে থাকে।  ভক্তগণ এই দেবীকে "জাগ্রত" মনে করেন। জনশ্রুতি, মন্দির চত্বরে মাঝে মাঝে রাতে নূপুরের ধ্বনি শোনা যায়।  কৃপাময়ী মন্দিরে পূর্বে বলিদান প্রথা প্রচলিত ছিল। জনশ্রুতি অনুযায়ী, এখানে একবার শিশুবলিও হয়েছিল। যদিও এই ঘটনার কোনো প্রামাণ্য দলিল নেই। সম্ভবত ১৩০৭ বঙ্গাব্দ নাগাদ মিত্র পরিবারের কুলগুরুর আজ্ঞায় মন্দিরে বলি বন্ধ হয়ে যায়।  আরো দেখুন  লেক কালীবাড়ি  করুণাময়ী কালীবাড়ি, টালিগঞ্জ   পাদটীকা   বিষয়শ্রেণী:কালী মন্দির বিষয়শ্রেণী:পশ্চিমবঙ্গের কালীমন্দির বিষয়শ্রেণী:উত্তর চব্বিশ পরগনা জেলার মন্দির বিষয়শ্রেণী:বরাহনগর বিষয়শ্রেণী:কলকাতার দর্শনীয় স্থান বিষয়শ্রেণী:১৮৪৮-এ ব্রিটিশ ভারতে প্রতিষ্ঠিত বিষয়শ্রেণী:গৌড়ীয় স্থাপত্য বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:কলকাতার হিন্দু মন্দির
মাজদউল টাওয়ার ( আরবি : برج مجدول ) হল একটি ৫০-তলা টাওয়ার যা এখনও নির্মাণাধীন। সৌদি আরবের রিয়াদে একটি পেঁচানো আকাশচুম্বী, বিশ্বের অষ্টম-উচ্চতম টাওয়ার।   আরও দেখুন    পেঁচানো ভবনের তালিকা  সৌদি আরবের সবচেয়ে উঁচু ভবনের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:সৌদি আরবের টাওয়ার বিষয়শ্রেণী:রিয়াদের গগনচুম্বী অট্টালিকা বিষয়শ্রেণী:পাকানো ভবন ও স্থাপনা বিষয়শ্রেণী:রিয়াদের দর্শনীয় স্থান বিষয়শ্রেণী:২০১৯-এ সৌদি আরবে প্রতিষ্ঠিত
মহারাজা রামকৃষ্ণ সান্যাল হলেন সাতৈর বা সান্তোলের রাজা । তিনি বারো ভুঁইয়াদের মধ্যে অন্যতম। তিনি বিদ্যোৎসাহিত ও পুণ্যকীৰ্ত্তির জন্য সুবিখ্যাত ছিলেন। তার রাজ্যের অধিকাংশ এখন ফরিদপুরের অন্তর্গত। সংস্কৃতে ইহাকে সাস্তালি বলা হত। সাস্তালি বৈদিক ব্ৰাহ্মণের একটি প্রধান সমাজ । বাঙ্গালা ভাষায় ইহাকে সাতৈর, সতৈল বা সাতোড় প্রভৃতি নানা নাম দেওয়া আছে। পরে সাতৈরের সে নাম বা রাজপ্রতিপত্তি চলে যায়।   বংশ   সামসউদ্দীন ইলিয়াস যখন বাঙ্গলার  সুলতান (১০৩৯-৫৮) ছিলেন তখন তিনি বিশিষ্টভাবে দুইজনের সাহায্য পান। যাদের উভয়ই বারেন্দ্র ব্রাহ্মণ।তারা হলেন শিখাই সান্যাল ও সুবুদ্ধি ভাদুড়ী। উভয়েরই খাঁ উপাধি ও বিস্তীর্ণ জমিদারী হয়েছিল। সুবুদ্ধির বংশধরেরা ভাদুড়ী চক্র বা ভাতুড়িয়া পরগণার জমিদারী পান । এই বংশীয় রাজা গণেশ বঙ্গের স্বাধীন রাজা হয়েছিলেন । শিখাই বা শিখিবাহন সান্যালের পুত্র বলাই সাতোড়ে  রাজা হন। টোডরমল্ল এই বংশীয় রাজা রামকৃষ্ণ সান্যালকে সামন্ত নৃপতি বলে স্বীকার করেন এবং তিনি ভাতুড়িয়ার জমিদার হ্রাস করিয়া সাতোড়ের বিস্তৃতি ও প্রতিপত্তি বৃদ্ধি করে দেন। এইরূপে ভাতুড়িয়ার জমিদারী হ্রাস করা হয়েছিল বলে সেখানকার ভূস্বামী দ্বাদশ ভৌমিকের অন্যতম বলে স্বীকৃত হন না। নতুবা আকবরের পূৰ্বে ভাতুড়িয়ার অধিপতি একজন প্রধান ভৌমিক ছিলেন।    বংশধর  তার স্ত্রী ছিল চারজন। তবে অনেক উপপত্নী ও ছিল। তিনি অল্প বয়সে গত হন। তার দ্বিতীয় স্ত্রীর একটি কন্যা সন্তান হয়। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন।মহারাজা রামকৃষ্ণ সান্যালের পত্নী রাণী সর্বাণী দেবীর মৃত্যুর পর এই রাজ্য নাটােরের রামজীবনের সহিত বন্দোবস্ত হয়।   তথ্যসূত্র   রা রা